OpenLLM-France/wikimedia huggingface dataset:
# Air Galicia

Air Galicia va ser un programa d'humor de TVG produït per Zopilote S.L i CTV, i creat per Carlos Ares, Xosé Castro i Andrés Mahía i que va començar a emetre’s el 2007.

## Característiques

Cada capítol durava trenta minuts en els que s'incloïen diferents esquetxos. El programa tractava tant la crítica social, la paròdia o l'humor polític.

## Intèrprets regulars

* Marián Bañobre - Xiana...
* Evaristo Calvo - Matías, Stalin, Tonecho, Diego Velázquez
* Marcos Correa - Bin Laden, Padre Casares
* Antonio Durán "Morris" - Avogado, Castelao, Dr. Moreiras, Pol Pot, Arquebisbe Xelmírez
* Carlos Jiménez Díaz – Joan Carles I (veu), Veu en off (veu)
* Manuel Manquiña - Abellán, Lopo
* X.M. Olveira "Pico" - Censor, Francisco Franco
* Marcos Pereiro - Costoia, Fidel Castro, Gran Monchiño, Manuel Rivas, Saddam Hussein, Tucho, Froilán
* Federico Pérez - Amadora, José María Aznar, Miquelangelo Buonarotti, Benito Mussolini, Paco
* "Isi" - "Farruquito", Sigmund Freud, Hitler, Hortensia, Manuela Moscoso, Pablo Picasso, Víbora
* Isabel Risco - María Beatriz "Beti", Nena de L'exorcista
* Xosé Antonio Touriñán - Presentador de "Xoias do cinematógrafo"
* Patricia Vázquez - Diana de Gal·les, "Porcona", Rosalía de Castro

## Intèrprets ocasionals

* Carlos Ares
* Antón Cancelas - Narrador de "Lopo" (veu)
* Manuel Cortés
* Paco Lodeiro - Paco Lodeiro
* Víctor Mosqueira - Uxía
* Piti Sanz - Roi
* Os Tonechos - Os Tonechos

## Guardons i nomenaments
### Premis Mestre Mateo

| Any | Categoria | Receptor | Resultat |
| 2007 | Millor sèrie de televisió | Producións Zopilote e CTV | Guanyadora |
| 2007 | Actor principal | Federico Pérez | Nominat |
| 2007 | Millor guió | Carlos Ares, Xosé Castro, Andrés Mahía | Nominats |
| 2007 | Millor maquillatge i pentinat | Carmen Porto, María Pérez, Jenyfer López | Nominades |
| 2007 | Millor dissenyador vestuari | Lola Dapena i Alicia Dapena | Nominades |
| 2007 | Millor música original | Piti Sanz | Nominat |
| Any | Categoria | Receptor | Resultat |
| 2008 | Millor guió | Carlos Ares, Xosé Castro i Andrés Mahía | Nominats |
| 2008 | Millor realitzador | José Villaverde | Nominat |
| 2008 | Millor sèrie de televisió | Producións Zopilote | Nominat |

## Notes

* ↑ Ficha en Filmaffinity (castellà)
* ↑ El espacio televisivo de humor 'Air Galicia' analizará la realidad gallega para hacer "reflexionar" al espectador, El correo gallego, 14 de març de 2007
* ↑ 'Air Galicia' lleva a TVG el humor transgresor, El País, 15 de març de 2007
* ↑ "O neno de barro" arrasa en los premios del cine gallego con nueve Mestre Mateo, Público, 16 d'abril de 2008
* ↑ 'Libro de familia' obtiene siete nominaciones para los premios Mestre Mateo, El Correo Gallego, 13 de març de 2009

## Enllaços externs

* Pàgina del programa a TVG
# Acords de Matignon de 1988

Els Acords de Matignon foren signats a l'Hotel Matignon el 26 de juny de 1988 per Jean-Marie Tjibaou i Jacques Lafleur, sota els auspicis del govern francès de Michel Rocard, després del conflicte entre els lleialistes (partidaris de mantenir Nova Caledònia en la República) i els independentistes del FLNKS. Foren possibles gràcies als esforços de diàleg i compromís dirigits per Christian Blanc, aleshores responsable de la missió del govern Rocard.
Aquests acords preveien un període de desenvolupament de deu anys, amb les garanties econòmiques i institucionals per a la comunitat canac, abans que els habitants de Nova Caledònia es pronunciïn sobre la independència. També preveia una amnistia per als autors de la massacre d'Ouvéa, que prohibia qualsevol judici per la mort de 4 policies i 19 independentistes canacs.
Els acords de Matignon van ser aprovats pels francesos en referèndum el 6 de novembre de 1988. La pregunta era: "¿Aprova vostè el projecte de llei presentat al poble francès pel president de la República i les disposicions estatutàries i preparatòries per l'autodeterminació de Nova Caledònia el 1998?". La mesura va ser aprovada pel 80% dels vots emesos. La participació va ser baixa (37%). Els vots blancs i nuls representaren el 12% dels vots.
Un segon acord (Acord de Nouméa) va ser signat el 5 de maig de 1998 sota els auspicis de Lionel Jospin: preveu la transferència de sobirania el 2018, és a dir, la independència en totes les àrees excepte la defensa, la seguretat, la justícia i moneda que segueixen sent responsabilitat de la República Francesa. En consultar als habitants de Nova Caledònia, el diumenge 8 de novembre de 1998, els Acords de Nouméa es van aprovar amb el 72% dels vots emesos (participació: 74%, blancs i nuls, un 3%).

## Referències

* ↑ Decret de 5 d'octubre de 1988 que convoca un projecte de llei a referèndum
* ↑ «Proclamació dels resultats del referèndum de 6 de novembre de 1988 pel Consell Constitucional». Arxivat de l'original el 2008-01-24. [Consulta: 7 gener 2010].
* ↑ Decisió del 9 de novembre de 1998 proclamant els resultats de la consulta de les poblacions de Nova Caledònia de diumenge 8 de novembre de 1998
# Akhiok

Akhiok (alutiiq: Kasukuak; rus: Akkhiok) és un municipi d'Alaska (Estats Units) que el 2020 tenia 63 habitants. És el poble més al sud de Kodiak. No té oficina de correus, és una ubicació rural al codi postal 99615 que pertany a Kodiak. El poble de vegades es diu Alitak, el nom d'una badia propera.

## Referències

* ↑ «Geographic Identifiers: 2010 Demographic Profile Data (DP-1): Akhiok city, Alaska». U.S. Census Bureau, American Factfinder. Arxivat de l'original el February 12, 2020. [Consulta: March 21, 2013].
# Aeroport Internacional de Daugavpils

L'Aeroport Internacional de Daugavpils (en letó: Daugavpils Starptautiskā Lidosta) (IATA: DGP – OACI: EVDA) es troba a 12 km al nord-est de Daugavpils dins del municipi de Daugavpils a la regió històrica de Letgàlia, Letònia.
Tots els edificis de l'aeroport junt amb la infraestructura tècnica i la pista és el que quedava de l'antiga base aèria militar soviètica. La base va ser abandonada per complet, i a partir de 2005 es troba en desenvolupament per convertir-se en l'aeroport internacional de Daugavpils.

## Descripció

Al passat, l'aeroport va pertànyer al «Regiment d'Aviació de caça bombarder 372» amb avions MIG-23 i MIG-27. L'any 2005 l'ajuntament de Daugavpils va fundar la societat «Daugavpils lidosta» per canviar l'antiga base aèrea militar per l'aeroport internacional. Es planeja construir en els propers anys un aeroport a Daugavpils que permeti el trànsit de passatgers tant internacionals com nacionals, a més a més de vols de càrrega i xàrter.

## Referències

* ↑ «Description» (en anglès). Arxivat de l'original el 2015-02-08. [Consulta: 8 febrer 2015].
* ↑ «Daugavpils Airport» (PDF) (en anglèsó). Arxivat de l'original el 2014-03-09. [Consulta: 8 febrer 2015].

## Vegeu també

* Llista d'aeroports de Letònia
# Agostino Traini

Agostino Traini (Roma, Itàlia, 1961) és autor de llibres il·lustrats per a nens. Ha publicat les seves obres a Itàlia, Alemanya i Espanya.
Ha dedicat la seva vida a crear històries i il·lustracions per als nens italians. Però la seva màgia ha arribat a Alemanya i a Espanya. El seu estil es caracteritza per un realisme màgic que captiva als més petits, la ironia dedicada als adults, la consciència ecològica i un humor brillant. El text de les seves històries juga amb les magnífiques il·lustracions dels seus personatges, tot creant un excepcional marc narratiu. Entre els seus personatges més coneguts destaca la Mucca Moka, traduïda al català com la Vaca Taca. A Catalunya ha publicat les seves obres dins la col·lecció Primeres Pàgines de l'editorial Castellnou Infantil i Juvenil.

## Referències

* ↑ «Agostino Traini» (en italià). [Consulta: 28 desembre 2018].

## Enllaços externs

* Pàgina dedicada a Agostino Traini Arxivat 2009-04-10 a Wayback Machine.
* Informació sobre la col·lecció Primeres Pàgines de Castellnou Infantil i Juvenil Arxivat 2009-05-04 a Wayback Machine.
# Ahlen

Ahlen és una localitat alemanya de l'estat federat de Renania del Nord-Westfàlia. És el centre urbà més important econòmicament del districte de Warendorf. La ciutat més adjacent a Ahlen és Hamm al sud-est.

## Història

El nom d'aquesta població fou esmentat per primera vegada l'any 850; posteriorment en 1224, va ser reconegut com una ciutat. Des del segle xiv fins al segle xvi va pertànyer a la Lliga Hanseática.
Al segle xvi, aquesta població va sofrir tres epidèmies de lepra; en 1505, 1551 i 1592. Ahlen també ha sofert l'efecte dels incendis en tres ocasions; en 1483, 1668 i 1774.
Aquesta ciutat és membre d'una organització anomenada Nova Hansa, una unió de ciutats del nord d'Europa fundada el 1980.

## Referències

* 1 2 «Wichtige Daten in der Geschichte Ahlens» (en alemany). Realschule Ahlens. [Consulta: 10 juliol 2009].
* ↑ «Hanseatic Cities». Arxivat de l'original el 2012-03-18. [Consulta: 11 juliol 2009].
# Aleksàndrino

Aleksàndrino (en rus: Александрино) és un poble de l'óblast de Vladímir, a Rússia, segons el cens del 2010 tenia 62 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Alosa de clatell rogenc

La alosa de clatell rogenc (Mirafra africana) és una espècie d'ocell de la família dels alàudids (Alaudidae)

## Hàbitat i distribució

Habita praderies i sabanes del sud-oest de Mali, sud-est de Guinea, Sierra Leone, Libèria, Costa d'Ivori, centre de Nigèria, Camerun, el Gabon, sud-oest de la República Centreafricana, nord i sud-est del Sudan, centre d'Etiòpia, Somàlia. Des de Gabon i Congo fins Angola. Sud i nord-est de la República Democràtica del Congo, Ruanda, Uganda, centre i oest de Kenya i Tanzània, Malawi, Zimbabwe, Zàmbia, fins al centre de Namíbia, sud de Botswana, Moçambic i l'est de Sud-àfrica.

## Taxonomia

La població de Somàlia és considerada per alguns autors una espècie de ple dret:
* Mirafra sharpii – alosa de Sharpe.

## Referències

* ↑ «Alosa de clatell rogenc». Cercaterm. TERMCAT, Centre de Terminologia. Rev. 20/02/2021(català)
* ↑ J del Hoyo et NJ Collar (2016) HBW and BirdLife International Illustrated Checklist of the Birds of the World. Volume 1: Passerines. Lynx Edicions and BirdLife International, Barcelona, Cambridge.
* ↑ alosa de Sharpe«Alosa de clatell rogenc». Cercaterm. TERMCAT, Centre de Terminologia. Rev. 20/02/2021(català)
# Alice Lesur

Alice Lesur, de soltera Thiboust; Alice Thiboust-Lesur (París, 13 de maig, 1881 - Idem. 14 d'agost, 1980), va ser una compositora francesa.
Alice va estudiar amb Charles Tournemire, que va dir que era una músic brillant i la seva millor alumna. Va ser reconeguda com a compositora i les seves obres van aparèixer impresa. Una Offertoire en la mineur per a orgue, que va compondre el 1915 com a infermera a Beauvais durant la Primera Guerra Mundial, va ser estrenada el 2018 per Carolyn Shuster Fournier, organista de la catedral de Soissons. Alice Lesur és la mare de l'organista i compositor Jean-Yves Daniel-Lesur.

## Referències

* ↑ Geneanet: Alice Thiboust
* ↑ Estrena de Carolyn Shuster Fournier

## Fonts

* Stephen Schloesser: Visions of Amen: The Early Life and Music of Olivier Messiaen, Wm B. Eerdmans Publishing, 2014, ISBN 978-0-8028-0762-5, * Le Dictionnaire universel des Créatrices: Alice Lesur
# Alev Alatlı

Alev Alatlı (Menemen, 16 de setembre de 1944 - Istanbul, 2 de febrer de 2024) va ser una traductora, escriptora i filòsofa turca. Inicià la seva carrera literària traduint dos llibres d'Edward Said, Covering Islam (turc: Haberlerin Ağında İslam) i The Question of Palestine (turc: Filistin'in Sorunu). Es feu coneguda amb les seves novel·les de la sèrie Or'da Kimse Var mı?.

## Obra publicada

* Viva La Muerte (Yaşasın Ölüm) (1992)
* Nuke Türkiye (1993)
* Valla Kurda Yedirdin Beni (1993)
* O.K. Musti Türkiye Tamamdır (1994)
* Beyaz Türkler Küstüler (2013)

## Referències

* ↑ Arslanbenzer, Hakan. «Alev Alatlı: Crescent shining over primitive communism» (en anglès americà), 27-09-2014. [Consulta: 1r desembre 2021].
* ↑ «Alev Alatlı Resmi Web Sitesi», 12-06-2016. Arxivat de l'original el 2016-06-12. [Consulta: 1r desembre 2021].
* ↑ «La famosa autora turca Alev Alatlı fallece a los 79 años de edad | TRT Español» (en espanyol europeu). [Consulta: 4 febrer 2024].
* ↑ Şafak, Yeni. «Yıllar sonra yeniden Or'da kimse var mı?» (en turc), 11-04-2013. [Consulta: 1r desembre 2021].
# Amma Makkal Munnetra Kazagam

Amma Makkal Munnettra Kazagam (trad. Amma People Progressive Federation; abr. AMMK) és un partit polític regional indi amb gran influència a l'estat de Tamil Nadu i al territori de la unió de Pondicherry. AMMK és un partit dravídic fundat per T. T. V. Dhinakaran a Madurai el 15 de març de 2018 com a facció separatista de l'All India Anna Dravida Munnetra Kazhagam. A TTV Dhinakaran se'ls va assignar el càrrec de secretari general del partit, respectivament.

## Referències

* ↑ «TTV Dinakaran Launches 'Amma Makkal Munnetra Kazhagam'; AIADMK Calls Him a 'Mosquito'» (en anglès), 15-03-2018. [Consulta: 16 abril 2022].
* ↑ Mar 15, TIMESOFINDIA COM / Updated:; 2018; Ist, 12:23. «TTV Dinakaran: Amma Makkal Munetra Kazagam- the new party of TTV Dhinakaran | Madurai News - Times of India» (en anglès). [Consulta: 16 abril 2022].
* ↑ «TTV Dhinakaran Launches Own Party, Names It After 'Amma': Highlights». [Consulta: 16 abril 2022].
* ↑ «Dhinakaran launches party — Amma Makkal Munnetra Kazagam — after Jayalalithaa» (en anglès), 15-03-2018. [Consulta: 16 abril 2022].
# Amortidor

* Per a altres significats, vegeu «Amortidor (desambiguació)».
* No s'ha de confondre amb Suspensió (automoció).
Un amortidor o esmorteïdor és un sistema mecànic o hidràulic dissenyat per absorbir i afeblir els impulsos d'un xoc, cosa que du a terme convertint l'energia cinètica del xoc en una altra forma d'energia (normalment calor) la qual és dissipada.
Els amortidors són un component comú de la suspensió dels automòbils i d'altres vehicles que ajuden que les rodes es mantinguin enganxades a terra.

## Tipus d'amortidors

* Amortidor de gas
* Amortidor hidràulic
* Amortidor magneto-reològic
* Maglev

## Vegeu també

* Suspensió (automoció)
* Amortidor amb plataforma estable
* Ressonància

## Enllaços externs

* Weforma - Amortidors industrials - regulable, autoregulable, progressiu(castellà)
* Amortidors i suspensió Arxivat 2004-09-22 a Wayback Machine. (castellà)
# Andover (Kansas)

Andover és una població dels Estats Units a l'estat de Kansas. Segons el cens del 2000 tenia 6.698 habitants.

## Demografia

Segons el cens del 2000, Andover tenia 6.698 habitants, 2.274 habitatges, i 1.766 famílies. La densitat de població era de 377,5 habitants per km².
Dels 2.274 habitatges en un 48,4% hi vivien nens de menys de 18 anys, en un 64,6% hi vivien parelles casades, en un 9,2% dones solteres, i en un 22,3% no eren unitats familiars. En el 19,5% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,3.
Per edats la població es repartia de la següent manera: un 33,4% tenia menys de 18 anys, un 6,3% entre 18 i 24, un 30% entre 25 i 44, un 19,9% de 45 a 60 i un 10,5% 65 anys o més.
L'edat mediana era de 34 anys. Per cada 100 dones de 18 o més anys hi havia 87,3 homes.
La renda mediana per habitatge era de 57.163 $ i la renda mediana per família de 65.781 $. Els homes tenien una renda mediana de 50.326 $ mentre que les dones 30.683 $. La renda per capita de la població era de 24.818 $. Entorn del 6,2% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Andover». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Andover». American Fact Finder. Oficina del Cens dels Estats Units, 12-01-2010.
# Amiga mortal

Amiga mortal (títol original: Deadly Friend) és una pel·lícula estatunidenca dirigida per Wes Craven, estrenada l'any 1986. Ha estat doblada al català

## Argument

Paul Conway és un jove de 15 anys, que, malgrat la seva edat, és ja un brillant neuròleg. Fins i tot ha fabricat un robot que ha anomenat BB, robot dotat d'una gran força i intel·ligència, però que pot tenir reaccions inesperades. Paul acaba per enamorar-se de la seva nova veïna Samantha. Per desgràcia, aquesta és morta accidentalment pel seu pare alcohòlic. El jove decideix de recuperar el cadàver de la jove a la morgue i implantar-li en el cervell el microprocessador del seu robot. Però aquesta esdevé llavors una perillosa homicida…

## Repartiment

* Matthew Laborteaux: Paul Conway
* Kristy Swanson: Samantha Pringle
* Michael Sharrett: Tom 'Slime' Toomey
* Anne Twomey: Jeannie Conway
* Anne Ramsey: Elvira Parker
* Richard Marcus: Harry Pringle
* Russ Marí: el metge Johanson
* Lee Paul: el sergent Volchek
* Andrew Roperto: Carl
* Charles Fleischer: BB (veu)
* Robin Nuyen: el lladre
* Frank Cavestani: el resident disgustat
* Merritt Olsen: el tècnic
* William H. Faeth M.D. : el metge en la cambra de Sam
* Joel Hile: el diputat

## Referències

* ↑ esadir.cat. Amiga mortal. esadir.cat.
* ↑ The New York Times. Deadly Friend (en anglès). The New York Times.
# Andrew Planche

Andrew Planche (o André Planchè) (c. 1727-1809) va ser un terrisser, fill de refugiats hugonots francesos. Va viure a Derby, on va tenir almenys quatre fills (Paul, James, James Burrows - bastard - i William).
Modelatge i fabricació de porcellana van ser ensenyades a ell pel seu pare, que havia treballat a Meißen. Als 17 anys, el jove Planchè ja estaria produint petites peces de porcellana a Derby. El 1749, va treballar per a William Littler a Longton Hall. A partir del 1756, va treballar per a William Duesbury en la seva nova fàbrica de porcellana a Nottingham Road, que més tard es va convertir en la Royal Crown Derby.
Figures de porcellana que es creuen han estat modelades per Planchè són rares. Derby Museum and Art Gallery té un model primerenc del 1752, d'un «Xinès i nen». Aquest model és del període «Dry Edge» (Vora Seca) que va córrer de 1750 a 1756. Aquest període deu el seu nom al fet que la base de les estatuetes és sense esmaltar.

## Referències

* ↑ Peter Bradshaw. 18th century English porcelain figures, 1745-1795, 1981.
* ↑ George Bernard Hughes; Therle Hughe. English porcelain and bone china, 1743-1850, 1968.
* ↑ Bemrose, William. Bow, Chelsea, and Derby Porcelain. Londres: Bemrose & Sons, Ltd., 1898, p. 103-104.
* ↑ «Chinaman and Boy» (en anglès). Treasures of Derby. Derby.gov.uk. [Consulta: 18 juny 2011].

## Enllaços externs

* Histories of UK potters and pottery manufacturers (anglès)
# Andrew Qappik

Andrew Qappik (Nunataq, 25 de febrer de 1964, Territoris del Nord-oest, actualment Nunavut) és un artista gràfic inuit canadenc que resideix actualment a Pangnirtung, Nunavut. Qappik és conegut per la seva contribució en el disseny de l'escut d'armes i la bandera de Nunavut.
Les estampes de Qappik representen tant animals com la cultura tradicional inuit, que ha après a partir de la seva pròpia experiència i les històries del seu avi i altres familiars. Alguns d'aquests familiars han influït en la sensibilitat artística de Qappik. Té una afició per les escenes realistes/naturalistes de la vida àrtica; una comprensió instintiva de la línia, la forma i la composició; i un ús de tons de colors més clars amb poc espai negatiu.
Les obres de Qappik són publicades per la Pangnirtung Print Shop, sota els auspicis de l'Uqqurmiut Center for Arts & Crafts. La seva obra s'ha exposat en diferents museus, com ara el Museu Britànic, la Galeria Nacional del Canadà, la Winnipeg Art Gallery, el Museu canadenc d'història, i el Dennos Museum Center.
Va ser nomenat membre de l'Orde del Canadà el 2017 per la seva contribució al disseny de l'escut i la bandera de Nunavut i a la creació dels logotips de l'ós polar per al govern de Nunavut i el logotip de Nunavut Tunngavik.

## Referències

* ↑ «THE COAT OF ARMS OF NUNAVUT». Legislative Assembly of Nunavut1llengua=anglès. [Consulta: 19 novembre 2022].
* ↑ «THE FLAG OF NUNAVUT» (en anglès). Legislative Assembly of Nunavut. [Consulta: 19 novembre 2022].
* ↑ «Andrew Qappik» (en anglès). Inuit Art Quarterly. [Consulta: 19 novembre 2022].
* ↑ «Andrew Qappik» (en anglès). The British Museum. [Consulta: 20 novembre 2022].
* ↑ Dex, Robert «British Museum's new Arctic exhibition will show extremes of life in a cold climate» (en anglès). Evening Standard, 09-01-2020 [Consulta: 20 novembre 2022].
* ↑ «Polar Express» (en anglès). Air Mail, 31-10-2020 [Consulta: 20 novembre 2022].
* ↑ MacDonald, Jessica. «How Culture and Climate Intersect» (en anglès). 22 juliol 2020. Inuit Art Quarterly. [Consulta: 20 novembre 2022].
* ↑ «ANDREW QAPPIK» (en anglès). National Gallery of Canada. [Consulta: 20 novembre 2022].
* ↑ «PRINT, LOONS» (en anglès). Canadian Museum of History. [Consulta: 20 novembre 2022].
* ↑ «PRINTS OF ANDREW QAPPIK» (en anglès). THE DENNOS MUSEUM CENTER. [Consulta: 20 novembre 2022].
* ↑ Frizzell, Sara «Louie Kamookak among several Northerners honoured with Order of Canada appointments» (en anglès). CBC News, 29-12-2017 [Consulta: 20 novembre 2022].

## Enllaços externs

* I Can Make Art ... Like Andrew Qappik, curtmetratge documental del National Film Board of Canada del 2005.
# Anapski

«Anapski» té aquests significats:
* Anapski (Novoberezanski), localitat del krai de Krasnodar, a Rússia
* Anapski (Pàvlovski), localitat del krai de Krasnodar, a Rússia
# Anarawd ap Gruffydd

Anarawd ap Gruffydd (Gal·les ? – 1143) va ser un príncep de part de Deheubarth.

## Biografia

Anarawd va ser el fill gran de Gruffydd ap Rhys i, en la sobtada mort de son pare el 1137, passà a regir Deheubarth.
En l'any 1138, ell i el seu germà Cadell ap Gruffydd s'aliaren amb el príncep de Gwynedd, Owain Gwynedd i amb el germà d'aquest, Cadwaladr ap Gruffydd, per a assaltar el castell d'Aberteifi, aleshores en mans normandes. L'atac rebé el suport d'una flota vikinga, però s'assolí un pacte i s'aixecà el setge. Dos anys més tard Anarawd feu costat a Owain Gwynedd novament, en aquesta ocasió en la disputa amb l'Arquebisbe de Canterbury pel nomenament del bisbe de Bangor.
Desafortunadament, en l'any 1143 Anarawd fou occit a traïció pels homes de Cadwaladr, germà d'Owain. Hom sospità que Cadwaladr era darrere de l'ordre d'assassinat i això indignà Owain, ja que Anarawd havia estat un aliat clau, i estava a punt de casar-se amb la seva filla. Owain va enviar el seu fill Hywel ab Owain Gwynedd perquè, en càstig, confisqués les terres que Cadwaladr tenia a Ceredigion.

### Successió

Anarawd va ser succeït en el tron de Deheubarth pel seu germà Cadell.
El seu fill, Einion ab Anarawd, fou mort pel seu propi criat en l'any 1163, sembla que incitat per Roger de Clare, 3r Comte de Hertford.

## Bibliografia

* John Edward Lloyd A history of Wales from the earliest times to the Edwardian conquest London: Longmans, Green & Co., 1911
# Andrew Jackson (desambiguació)

Andrew Jackson (desambiguació) és el nom dels següents personatges:
* Andrew Jackson, setè president dels Estats Units d'Amèrica.
* Andrew Jackson (enginyer de so), enginyer de so britànica conegut pels seus treballs amb Pink Floyd.
* Andrew Jackson Blackbird, cabdill dels Ottawa.
# Andròmac de Tauromènion

Andròmac de Tauromènion (en llatí Andromachus, en grec antic Ἀνδρόμαχος) fou tirà de Tauromènion (llatí Tauromenium) a la meitat del segle iv aC. Va ser el pare de l'historiador Timeu.
Es diu que era el millor dels governants de Sicília del seu temps. Va ajudar Timoleó en la seva expedició contra Dionís el jove de Siracusa l'any 344 aC, segons Plutarc i Diodor de Sicília. Diodor diu també que va fundar de nou la ciutat de Tauromènion.

## Referències

* ↑ 2.Andromachus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 172